ซากูระ (จังหวัดโทจิงิ)

ซากูระ () เป็นนครที่ตั้งอยู่ทางตอนกลางของจังหวัดโทจิงิ ประเทศญี่ปุ่น มีจำนวนประชากร ณ วันที่ 1 มิถุนายน ค.ศ. 2024 ประมาณ 43,882 คน มีความหนาแน่นของประชากร 349 คนต่อตารางกิโลเมตร มีขนาดพื้นที่รวม 

 ภูมิศาสตร์ 
นครซากูระตั้งอยู่ทางตอนกลางค่อนไปทางตะวันออกของจังหวัดโทจิงิ บนพื้นที่ตอนเหนือสุดของที่ราบคันโต นครซากูระอยู่ห่างจากมหานครโตเกียวไปทางทิศเหนือประมาณ 115 กิโลเมตร และห่างจากนครอุตสึโนมิยะ เมืองหลวงของจังหวัดโทจิงิ ไปทางทิศเหนือ 15 กิโลเมตร พื้นที่ทางตะวันตกของนครซากูระเป็นที่ราบติดริมฝั่งทิศตะวันออกของแม่น้ำคินูงาวะ และพื้นที่ทางตะวันออกเป็นพื้นที่ภูเขาซึ่งมีแม่น้ำสาขาหลายสายของแม่น้ำนากะไหลผ่าน

 เทศบาลข้างเคียง 
 จังหวัดโทจิงิ
 นครอุตสึโนมิยะ
 นครยาอิตะ
 นครโอตาวาระ
 นครนาซูการาซูยามะ
 เมืองนากางาวะ
 เมืองชิโอยะ
 เมืองทากาเนซาวะ

 ภูมิอากาศ 
ซากูระจัดอยู่ในเขตภูมิอากาศชื้นภาคพื้นทวีป (เคิพเพิน Cfa) มีลักษณะคือฤดูร้อนที่อบอุ่น และฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของซากูระอยู่ที่ 13.1 °C ปริมาณน้ำฝนเฉลี่ยทั้งปีอยู่ที่ 1,425 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมอยู่ที่ประมาณ 24.9 °C และต่ำสุดในเดือนมกราคมอยู่ที่ประมาณ 1.6 °Cข้อมูลภูมิอากาศซากูระ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรซากูระ จำนวนประชากรของซากูระเริ่มคงที่หลังจากที่เติบโตมาเป็นเวลานาน

 ประวัติศาสตร์ 
เมื่อมีการประกาศใช้ระบบเทศบาล เมืองคิตสึเรงาวะ () ได้รับการจัดขึ้นเมื่อวันที่ 1 เมษายน ค.ศ. 1889 และนครซากูระได้รับการจัดตั้งขึ้นเมื่อวันที่ 28 มีนาคม ค.ศ. 2005 โดยการควบรวมเมืองคิตสึเรงาวะและเมืองอูจิอิเอะ () เข้าด้วยกัน ซึ่งเดิมทั้งสองเมืองอยู่ในอำเภอชิโอยะ

 การเมืองการปกครอง 
นครซากูระมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครที่อยู่ในรูปแบบสภาเดียวซึ่งประกอบด้วยสมาชิก 18 คน นครซากูระรวมทั้งเมืองชิโอยะและเมืองทากาเนซาวะ รวมกันเป็นเขตเลือกตั้งที่ให้สมาชิกสภาจังหวัดโทจิงิจำนวน 2 คน ในแง่ของการเมืองระดับชาติ นครซากูระเป็นส่วนหนึ่งของเขตเลือกตั้งจังหวัดโทจิงิที่ 2 ในการเลือกตั้งสมาชิกสภาผู้แทนราษฎรในรัฐสภาญี่ปุ่น

 เศรษฐกิจ 
เศรษฐกิจหลักของท้องถิ่นคือเกษตรกรรม โดยเฉพาะการปลูกข้าว ซากูระเริ่มกลายเป็นชุมชนที่อยู่อาศัยของชาวอุตสึโนมิยะที่อยู่ใกล้เคียงเพิ่มมากขึ้นเรื่อย ๆ

 การศึกษา 
นครซากูระมีโรงเรียนประถมศึกษา 6 แห่ง โรงเรียนมัธยมศึกษาตอนต้น 2 แห่งที่ดำเนินการโดยเทศบาลนครซากูระ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดโทจิงิ

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายหลักโทโฮกุ (สายอุตสึโนมิยะ)
 สถานี:  – 

 ทางหลวง 



 สิ่งที่น่าสนใจในท้องถิ่น 
 วัดรีวโกจิ ()
 ปราสาทคิตสึเรงาวะ ()
 พิพิธภัณฑ์ศิลปะนครซากูระ ()

 อ้างอิง 

 แหล่งข้อมูลอื่น 




หมวดหมู่:นครในจังหวัดโทจิงิ